SET สัปดาห์นี้ “รีบาวน์” จับตา MSCI เพิ่มน้ำหุ้นไทย ตัวเลขศก.ใน-ต่างประเทศ
โนมูระฯ” ชี้ SET สัปดาห์นี้ “รีบาวน์” จับตา MSCI เพิ่มน้ำหุ้นไทย-ตัวเลขศก.ในและต่างประเทศ ชู ICHI-OSP-SCB หุ้นเด่น
SET สัปดาห์นี้ “รีบาวน์” จับตา MSCI เพิ่มน้ำหุ้นไทย-ตัวเลขศก.ในและต่างประเทศ ชู ICHI-OSP-SCB หุ้นเด่น
28 ก.พ. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (27 ก.พ.-3 มี.ค.66) จากบทวิเคราะห์ บล.โนมูระ พัฒนสิน โดยระบุว่า สัปดาห์นี้ “Sideways Up” โดยมีแนวต้าน 1,666-1,672 จุด ส่วนแนวรับรับ 1,620-1,609 จุด
โดยวันที่ 1 มี.ค.66 ติดตามรายงานดัชนี PMI ภาคผลิตจีน ก.พ.66 ตลาดคาดเพิ่มสู่ระดับ 50.7 จุด vs prev. 50.1 จุด และ PMI ภาคบริการ ก.พ.66 ตลาดคาดเพิ่มสู่ระดับ 55.0 จุด vs prev. 54.4 จุด บวกต่อหุ้นกลุ่ม China Reopening
ส่วนวันที่ 2 มี.ค.66 ติดตามรายงานเงินเฟ้อ CPI ก.พ.66 ยังไม่มีคาดการณ์ เทียบกับม.ค.66 ที่ 8.6% เทียบช่วงเดียวกันของปีก่อน แต่เชื่อว่ามีโอกาสเห็นภาพลดลง จากต้นทุนก๊าซธรรมชาติที่ปรับลงต่อเนื่อง ปัจจุบันต่ำสุดในรอบ 1 ปี และหุ้นที่มีฐานธุรกิจในยุโรป อาทิ MINT, SHR
ขณะที่วันนี้ (27ก.พ.66) ติดตามยอดขายสินค้าคงทนสหรัฐเดือน ม.ค. 66 ตลาดคาดลดลง 3.9% เทียบช่วงเดียวกันของปีก่อนvs prev. โต 5.6% เทียบช่วงเดียวกันของปีก่อน ส่วนวันที่ 28 ก.พ.66 ติดตาม PMI ภาคผลิต (ISM) ก.พ.66 ตลาดคาดเพิ่มสู่ 47.8 จุด vs prev.47.4 จุด  และ 3 มี.ค. PMI ภาคบริการ (ISM) เดือนก.พ.66 ตลาดคาด 54.5 จุด vs prev. 55.2 จุด
ส่วนในไทยวันที่ 3 มี.ค.66 ติดดาม PMI ภาคการผลิต ไม่มีคาดการณ์ vs prev. ที่อยู่ 54.5 จุด และติดตามตัวเลขส่งออก Export วันที่ 27-28 ก.พ.66 โดยส่งออกเดือนม.ค.66 ตลาดคาดลดลง 1.0% เทียบช่วงเดียวกันของปีก่อน (prev. ลดลง 14.6% เทียบช่วงเดียวกันของปีก่อน)
อีกทั้งติดตามวันที่  28 ก.พ.66 MSCI เพิ่มน้ำหนักหุ้นไทย 3.66bps สู่ 2.17% ของ EM คิดเป็นเม็ดเงินราว 135ล้านเหรียญฯ ราว 4,700 ล้านบาท โดย MSCI Global Standard Index มีหุ้นไทยเข้าใหม่ 1 บริษัท คือ BANPU ราว 155 ล้านเหรียญฯ
นอกจากนี้ติดตามการเลือกตั้ง โดยกกต. มีแนวโน้มแบ่งเขตการเลือกตั้งทั่วประเทศ สิ้นสุดภายใน ก.พ.66 ประกอบกับภาพที่นายก เตรียมยุบสภาช่วง ต้น มี.ค. จะเริ่มคาบเกี่ยวปลายสัปดาห์หน้า
ส่วนการประกาศงบไตรมาส 4/65  อิง BB Consensus ล่ำสุดรายงานแล้ว 296 บริษัท โดยรวมแย่กว่าคาด 32% แต่จำนวนหุ้นที่แย่กว่าคาดลดูลงเป็นลำดับ ทั้งนี้หุ้นใหญ่รายงานงบสัปดาห์นี้ ได้แก่ กลุ่มที่คาดกำไรเติบโตทั้ง เทียบช่วงเดียวกันของปีก่อน, เทียบไตรมาสก่อนหน้าคือ CENTEL, SIRI, PLANB  และเติบโตเทียบช่วงเดียวกันของปีก่อน คือ  SAWAD, LH, CK, ICHI, SAPPE เติบโตเทียบไตรมาสก่อนหน้า คือ BGRIM, CRC,AMATA มองหุ้นน่าสนใจกำไรดีต่อเนื่อง คือ CENTEL, SIRI, PLANB, SAPPE, ICHI โดยCRC กำไรผ่านจุดแย่ คือ BGRIM ส่วนที่ต้องระวัง คือ SAWAD
กลยุทธ์การลงทุนสัปดาห์นี้ประเมิน SET “รีบาวน์” หลังจากตลาดตอบรับความเสี่ยงหลักต่างๆ ในช่วงที่ผ่านมา ทั้งภาพเงินเอสหรัฐฯโดยรวมที่ลดลงไม่เร็วดังคาดและกำไรตลาดหุ้นไทยไตรมาส 4/66 ที่ยังไม่เห็นภาพฟื้นตัวในช่วงรอยต่อการเปลี่ยนผ่านแล้ว จนปัจจุบัน SET มี Valuation ต่ำกว่าค่าเฉลี่ยแล้ สัปดาห์หน้าเชื่อว่าปัจจัยบวกที่จะหนุน SET รีบาวน์ คือ PMI ของจีน+ไทยที่คาดฟื้นตัวดีขึ้น ผสาน การให้ภาพแนวโน้มปี66 ของบริษัทต่างๆ ที่จะเป็นบวกมากขึ้น ตามเศรษฐกิจภาพรวม โดยเฉพาะหุ้นกลุ่มอิงเศรษฐกิจภายใน
โดยหุ้นเด่นสัปดาห์นี้ : แนะนำ ICHI, OSP, SCB สำหรับ ICHI แนะนำราคาเป้าหมาย 15.6 บาท  กำไรไตรมาส 4/65 ออกมาสดใสและเร่งขึ้นต่อจากสินค้าใหม่+เข้าฤดูร้อน ส่วน OSP แนะนำเก็งกำไร อยู่ในจุดที่ได้เปรียบในเชิงการแข่งข้นสินค้าหลัก ยืนยันภาพฟื้นตัว และ SCB แนะนำราคาเป้าหมาย 155 บาท ลุ้นหุ้นธนาคารใหญ่ได้ประโยชน์เศรษฐกิจภายในฟื้นตัวนำตลาด